Maca Ɛicuca ur tehwi ara tekti-agi, ɣef waya I terza ɣer yiwet n tgezzant, akken ad s-d-texdem aḥeckul i yemma-s akken ad tt-thenni si temsalt n zwaǧ. Tagezzant tefka-as-d i Ɛicuca lmakla ara s-t-sečč i yemma-s, akken tečča lqut-nni, yemma-s n Ɛicuca tuɣald ursel. Ɛicuca taɛweq amek ara texdem, tettḥarab kan ɣef wursel ma ulac ad t-inneɣ baba-s. Ɣef waya tekker ad tetserwel ɣer tezgi-nni ideg-i i d-temlal tagezzant akken ad d-terr yemma-s akken tella. Deg ubrid-is, aɣersiw yettmuhu kan, d ayen i yesfaqen baba-s n Ɛicuca s wursel yellan di teɣremtis, d ayemmi i yessawel i iserdasen-is akken ad t-nɣen. Maɛna Ɛicuca d watmaten-is ssawḍen srewlen yemmat-sen ɣer lɣaba. Ɛicuca temlal tagezzant, i s-d-yessutren ad txiḍ tiɣessiwin yettwacergen s wurif, ma yella tebɣa ad ibeddel yemma-s, maɛna ayagi ilaq ad texdem meqbel tafrara. Ɛicuca ur tefhim ara lmeɛna imeslayen n tgezzant, teqqim tettxemmim armi i d-temmekta, d akken tecreg tagertilt s wurrif, asenni ideg-i s-d-tebder yemma-s zwaǧ; dɣa tuɣal s axxam nettat d yemma-s, txaḍ tagertilt-nni i yettwacergen s wurif, meqbel ma ad talli tafat, di taggara tuɣal-d yemma-s n Ɛicuca akken tella d lɛebd.